turjo4nis/wikipedia-bn-dump-20250701 huggingface dataset:
গণযোগাযোগ অধিদপ্তর

গণযোগাযোগ অধিদপ্তর একটি সরকারি অধিদপ্তর, যেটি সরকারি মালিকানাধীন সংবাদমাধ্যম পরিচালনা করে থাকে। এটির প্রধান কার্যালয় ঢাকায় অবস্থিত। এটি বাংলাদেশ সরকারের তথ্য মন্ত্রণালয়ের আওতাধীন।

ইতিহাস 
গণযোগাযোগ অধিদপ্তর তথ্য ও সম্প্রচার মন্ত্রণালয়ের অধীন সরকারের মাঠপর্যায়ের একটি প্রচারমূলক প্রতিষ্ঠান। ব্রিটিশ ভারতে ১৯২৪ সালে তৎকালীন তথ্য বিভাগের আওতায় পাবলিসিটি ডিপার্টমেন্ট নামে কোলকাতাস্থ রাইটার্স বিল্ডিংয়ে এই বিভাগের  কার্যক্রম শুরু হয়। ১৯৪৭ সালে দেশবিভাগের  পর তৎকালীন  পাকিস্তান সরকারের তথ্য ও বেতার মন্ত্রণালয়ের অধীনে ফিল্ড পাবলিসিটি, নিউজ, ফিল্ম প্রভৃতি শাখাসমূহ  নিয়ে পাবলিক রিলেশনস ডাইরেক্টরেট গঠিত হয়। বাংলাদেশ স্বাধীন হওয়ার  পর দেশের তৃণমূল পর্যায়ে অনগ্রসর ও  নিরক্ষর  জনগণকে  শিক্ষিত করার মাধ্যমে  উন্নয়ন  কার্যক্রমে  উদ্বুদ্ধ ও সম্পৃক্ত  করার  বিষয়টি গুরুত্ব সহকারে  বিবেচনা  করে ১৯৭২ সালে তৎকালীন পাকিস্তান আমলের ফিল্ড পাবলিসিটি (মাঠ প্রচার), বাংলাদেশ পরিষদ, জাতীয় পুনর্গঠন সংস্থা (বিএনআর) এবং মহিলা শাখাকে একত্রিত করে ১৯৭২ সালে ২রা অক্টোবর গণযোগাযোগ অধিদপ্তর প্রতিষ্ঠা  করা হয়।

গণযোগাযোগ অধিদপ্তরকে পুনর্গঠিত করায় স্বাধীনতা-উত্তর বাংলাদেশের সরকার ও জনগণের মাঝে সেতুবন্ধ রচনার গুরুত্বপূর্ণ দায়িত্ব এ অধিদপ্তরের ওপর বর্তায়। জেলা তথ্য অফিসসমূহের মাধ্যমে তখন সরকারের গৃহীত  নীতিমালা  ও  উন্নয়ন  কর্মসূচির  সাথে  জনগণকে সম্পৃক্ত করার লক্ষ্যে দলমত  নির্বিশেষে স্থানীয় বুদ্ধিজীবী, শিক্ষক, আইনজীবী ও রাজনীতিবিদদের ইস্যুভিত্তিক বিভিন্ন  সভা, সেমিনার ও আলোচনা  সভায় আমন্ত্রণ জানানো হতো। এর ফলে সরকারের  সাথে জনগণের নিবিড় সম্পর্ক গড়ে উঠার সুযোগ সৃষ্টি হয়। পরবর্তীতে ১৯৮০ সালে তৎকালীন  সরকার বাংলাদেশ  পরিষদ, জেলা তথ্য কেন্দ্র ও পাবলিক লাইব্রেরিকে গণযোগাযোগ অধিদপ্তর থেকে পৃথক  করে ক্রীড়া ও সংস্কৃতি মন্ত্রণালয়ে ন্যস্ত করে। ১৯৮৩ সালে এনাম কমিটি কর্তৃক গণযোগাযোগ অধিদপ্তরকে পুনর্বিন্যাস করা হয়। পরবর্তীতে সাবেক মহকুমাকে জেলায়  রূপান্তর করার প্রেক্ষিতে মহকুমা জনসংযোগ অফিসসমূহ জেলা তথ্য  অফিসে রূপান্তরতি হয়। বর্তমানে ৬৪টি জেলা তথ্য অফিস এবং পার্বত্য অঞ্চলের ৪টি উপজেলাসহ মোট ৬৮টি তথ্য অফিসের মাধ্যমে এ অধিদপ্তরের  প্রচার  ও  উদ্বুদ্ধকরণ  কার্যক্রম পরিচালিত হচ্ছে।

তথ্যসূত্র
২। http://www.masscommunication.gov.bd/site/page/f95d4dbf-2e2d-412f-a40b-c25a5eb192c6/-
ঢাকা ভিত্তিক সংগঠন
১৯৭২-এ বাংলাদেশে প্রতিষ্ঠিত
বাংলাদেশ সরকারের অধিদপ্তর
মুক্তিযোদ্ধা সংসদ

মুক্তিযোদ্ধা সংসদ বাংলাদেশের মুক্তিযোদ্ধাদের একটি অরাজনৈতিক সংগঠন, যেটি ১৯৭২ সালের ১৩ ফেব্রুয়ারি গঠিত হয়। সংগঠনটির মুক্তিযোদ্ধা সংসদ ক্রীড়া চক্র নামে একটি ফুটবল ক্লাব রয়েছে।

ইতিহাস 
ভারত বিভাগের পর পূর্ববাংলা (বর্তমান বাংলাদেশ) পাকিস্তানের একটি প্রদেশে পরিণত হয়, যা পরে পূর্ব পাকিস্তান নামে পরিচিত হয়। পাকিস্তানি ঔপনিবেশিক শক্তির অব্যহত শোষণের দরুন বাঙালিরা বঙ্গবন্ধুর ডাকে মুক্তিযুদ্ধে ঝাঁপিয়ে পড়ে এবং দীর্ঘ নয় মাস রক্তক্ষয়ী যুদ্ধের পর বিজয় ছিনিয়ে আনে। মুক্তিযুদ্ধের স্মৃতি চিরজাগরুক রাখার জন্য ১৯৭২ সালের ১৩ ফেব্রুয়ারি মুক্তিযোদ্ধা সংসদ গঠিত হয়। মুক্তিবাহিনী সদস্যদের কল্যাণের জন্য প্রতিষ্ঠানটি বাংলাদেশ মুক্তিযোদ্ধা কল্যাণ ট্রাস্ট গঠন করে। এটি সরকারি চাকরিতে মুক্তিযোদ্ধাদের জন্য ৩০% কোটা রাখার দাবি জানায় এবং সেটি সরকারকর্তৃক গৃহীত হয়।

তথ্যসূত্র

বাংলাদেশের স্বাধীনতা যুদ্ধের ফলাফল
ঢাকা ভিত্তিক সংগঠন
১৯৭২-এ বাংলাদেশে প্রতিষ্ঠিত
জাতীয় শিশু পুরস্কার

বাংলাদেশ শিশু একাডেমি সবচেয়ে বিখ্যাত কার্যক্রম হল জাতীয় শিশু পুরস্কার। প্রতিযোগিতাটি ১৯৭৮ সাল থেকে অনুষ্ঠিত হচ্ছে। সাহিত্য, সংস্কৃতি ও ক্রীড়া বিষয়ক ৬২ টি বিষয়ে প্রতিযোগিতা অনুষ্ঠিত হয়। উপজেলা পর্যায়, জেলা পর্যায় এবং আঞ্চলিক স্তর অতিক্রম করে প্রতিযোগীরা জাতীয় স্তরে আসে। এই প্রতিযোগিতায় প্রতি বছর ৩ লাখ শিশু তাদের প্রতিভা বিকাশের সুযোগ পায়। এই প্রতিযোগিতার লক্ষ্য তৃণমূল স্তর থেকে শিশুদের  প্রতিভা অন্বেষণ করা ও প্রতিভার বিকাশ ঘটানো।

আরো দেখুন 

 বাংলাদেশ শিশু একাডেমি
 অগ্রণী ব্যাংক শিশু একাডেমী শিশুসাহিত্য পুরস্কার

তথ্যসূত্র 

বাংলাদেশের বেসামরিক পুরস্কার ও সম্মাননা
বাংলাদেশের পুরস্কার
ইফাদ ফিল্ম ক্লাব পুরস্কার

ইফাদ ফিল্ম ক্লাব পুরস্কার ২০১২ সালে প্রদান করা একটি চলচ্চিত্র পুরস্কার। এটি বাংলাদেশ ফিল্ম ক্লাব কর্তৃক প্রদান করা হয়।ছিল পএরস্পনসর ইছিল ফাদ গ্রুপ এবং মিডিয়া পার্টনার এনটিভি। বর্তমানে এই পুরস্কার আর দেওয়া হয়না।

ইতিহাস 
ইফাদ ফিল্ম ক্লাব অ্যাওয়ার্ড ২০১২ প্রথম এবং শেষবারের মত প্রদান করা হয়। পুরস্কার প্রদান অনুষ্ঠানটি ৭ জুলাই ২০১৩ তারিখে ঢাকা বঙ্গবন্ধু আন্তর্জাতিক সম্মেলন কেন্দ্রে অনুষ্ঠিত হয়।

পুরস্কার 

 সেরা চলচ্চিত্র
 সেরা চলচ্চিত্র পরিচালক
 সেরা অভিনেতা
 সেরা অভিনেত্রী
 শ্রেষ্ঠ পার্শ্ব অভিনেতা
 শ্রেষ্ঠ সহকারী অভিনেত্রী
 শ্রেষ্ঠ খলনায়ক (চলচ্চিত্র)
 শ্রেষ্ঠ সঙ্গীত পরিচালক
 সেরা গীতিকার
 সেরা প্লেব্যাক গায়ক
 সেরা প্লেব্যাক গায়িকা
 আজীবন সম্মাননা
 বিশেষ পুরস্কার

২০১২ সালের পুরস্কার

তথ্যসূত্র 

বাংলাদেশী চলচ্চিত্র পুরস্কার
বাবিসাস পুরস্কার

বাংলাদেশ বিনোদন সাংবাদিক সমিতি পুরস্কার (সংক্ষেপে: বাবিসাস পুরস্কার) মিডিয়াতে সেরা পারফরম্যান্সের জন্য প্রতি বছর প্রদত্ত সম্মাননা। প্রগতিশীল বিনোদন সাংবাদিকদের জন্য একটি প্রতিষ্ঠান এই পুরস্কার প্রদান করে। বাংলাদেশ বিনোদন বিনোদন সাংবাদিক সমিতি আনুষ্ঠানিকভাবে ৩০ ডিসেম্বর ২০০০ তারিখে সাংবাদিকদের উদ্যোগ ও প্রচেষ্টায় তৈরি হয়েছিল। প্রতিষ্ঠার দুই বছর পর এটি বাংলাদেশ সরকারের গণপ্রজাতন্ত্রী বাংলাদেশ সরকারের সমাজসেবা অধিদপ্তর থেকে রেজিস্ট্রেশন সম্পন্ন করে।

ইতিহাস 
পুরস্কারটি ২০০৪ সাল থেকে দেওয়া হয়েছে। বাবিসাস প্রধানত একটি স্বেচ্ছাসেবী কল্যাণ সংস্থা। সাংবাদিকদের কল্যাণে অর্থ সংগ্রহ, সাংবাদিকদের বিশেষ অবদানের জন্য পুরস্কার প্রদান, ক্ষতিগ্রস্ত সদস্যদের প্রদান করে প্রতিষ্ঠানটি।

বাবিসারা একদিকে দক্ষ, অভিজ্ঞ এবং সমৃদ্ধ বিনোদন সাংবাদিক তৈরি করে এবং দেশের মিডিয়া জগতের উন্নতি সাধনের জন্য নিরলসভাবে কাজ করে চলেছে। সেই জন্য প্রতিবছর বাবিসাস পুরস্কার প্রদান করে প্রতিষ্ঠানটি।

পুরস্কার 
প্রতিষ্ঠানটি বিভিন্ন ক্যাটাগরিতে বাবিসাস পুরস্কার প্রদান করে থাকে। সেগুলো হল:
 আজীবন সম্মাননা
 সেরা অভিনেতা (চলচ্চিত্র) 
 সেরা অভিনেত্রী (চলচ্চিত্র) 
 সর্বাধিক জনপ্রিয় অভিনেতা (চলচ্চিত্র) 
 সর্বাধিক জনপ্রিয় অভিনেত্রী (চলচ্চিত্র) 
 সেরা নেপথ্য কণ্ঠশিল্পী (পুরুষ) 
 সেরা নেপথ্য কণ্ঠশিল্পী (নারী) 
 সেরা অভিনেতা (নাটক) 
 সেরা অভিনেত্রী (নাটক) 
 সেরা অভিনেতা (ধারাবাহিক নাটক) 
 সেরা অভিনেত্রী (ধারাবাহিক নাটক) 
 সেরা জনপ্রিয় গায়ক
 সেরা জনপ্রিয় গায়িকা
সেরা আরজে

বছর অনুযায়ী পুরস্কার প্রাপ্তির তালিকা 

২২তম বাবিসাস পুরস্কার
নিচে বিজয়ীদের নাম দেওয়া হল:

তথ্যসূত্র

বাংলাদেশী চলচ্চিত্র পুরস্কার
বাংলাদেশী সঙ্গীত পুরস্কার
বাংলাদেশী মিডিয়া পুরস্কার
সরকারি শারীরিক শিক্ষা কলেজ, ঢাকা

সরকারি শারীরিক শিক্ষা কলেজ, ঢাকা বাংলাদেশের একটি শারীরিক শিক্ষা কলেজ যা বাংলাদেশি শিক্ষার্থীদের শারীরিক শিক্ষা সম্পর্কিত শিক্ষা প্রদান করে থাকে।

ইতিহাস 
১৯৫৪ সালে প্রথমে শারীরিক শিক্ষা কলেজ ময়মনসিংহ জেলার গৌরীপুর রাজবাড়ীতে স্থাপিত হয়। ১৯৫৫ সালে কলেজটি ঢাকার আরমানিটোলায় স্থানান্তরিত হয়। এরপর এটি নারিন্দার ডারফিন হোস্টেল ও আলিয়া মাদ্রাসায় স্থানান্তরিত হয়। অবশেষে ১৯৬২ সালে ঢাকার মোহাম্মদপুরে প্রথম সরকারি শারীরিক শিক্ষা কলেজ হিসাবে স্থায়ীভাবে স্থানান্তরিত হয়।

সু্যোগ - সুবিধা 
সরকারি শারীরিক শিক্ষা কলেজ একটি পূর্ণ আবাসিক শিক্ষাপ্রতিষ্ঠান। এটি ৭.৯০ একর জমির উপর অবস্থিত। কলেজের ছাত্র ও ছাত্রীদের একটি করে আবাসিক হোস্টেল বিদ্যমান। এছাড়াও স্টাফদের জন্য একটি আবাসিক ভবন, একটি প্রশাসনিক ভবন, একটি কলেজ ভবন, একটি ৪০০ মিটার রানিং ট্র্যাক, একটি সুইমিংপুল, একটি বাস্কেটবল কোর্ট এবং একটি জিমনেশিয়াম রয়েছে। সব রকমের ইনডোর-আউটডোর খেলার সরঞ্জামাদি কলেজ ক্যাম্পাসে পাওয়া যায়। প্রতিষ্ঠানটি বর্তমানে  বিপিএড এবং এমপিএড ডিগ্রি প্রদান করে থাকে।

সরকারি শারীরিক শিক্ষা কলেজ, ঢাকা জাতীয় বিশ্ববিদ্যালয়ের অধীনে। সব শিক্ষা বিষয়ক কার্যক্রম কলেজে ইংরেজিতে পরিচালিত হয়।

তথ্যসূত্র

ঢাকা জেলার মহাবিদ্যালয়
১৯৫৪-এ প্রতিষ্ঠিত শিক্ষাপ্রতিষ্ঠান
১৯৫৪-এ পূর্ব পাকিস্তানে প্রতিষ্ঠিত
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
শারীরিক শিক্ষা
বাংলাদেশের শিক্ষক প্রশিক্ষণ মহাবিদ্যালয়
মৌড়ীগ্রাম রেলওয়ে স্টেশন

মৌড়ীগ্রাম রেলওয়ে স্টেশন হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায়  অবস্থিত। স্টেশনটি মৌড়ীগ্রাম এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০ কি.মি. দূরে স্টেশনটি অবস্থিত।

ইতিহাস
মৌড়ীগ্রাম রেলওয়ে স্টেশনটি পশ্চিমবঙ্গের আন্দুল রোড, মৌড়ীগ্রামতে অবস্থিত। স্টেশন কোড (এমআরজিএম)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি আন্দুল এবং সাঁতরাগাছি এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়।
সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।

তথ্যসূত্র

বহিঃসংযোগ

হাওড়া জেলার রেলওয়ে স্টেশন
কলকাতা শহরতলি রেল স্টেশন
খড়গপুর রেলওয়ে বিভাগ
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯০০-এ ভারতে চালু রেলওয়ে স্টেশন
কেঁদ ফিরকি

কেঁদ ফিরকি (বৈজ্ঞানিক নাম: Pedesta masuriensis (Moore)) 'হেসপারিডি' (Hespaeriidae) বা স্কিপারস (Skippers) গোত্র ও  'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।

আকার 

কেঁদ ফিরকি এর প্রসারিত অবস্থায় ডানার আকার ৩০ -৩২ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত কেঁদ ফিরকি এর উপপ্রজাতি হল-

 Pedesta masuriensis masuriensis – White-spotted Mussoorie Bush Bob

বিস্তার 
ভারত (পশ্চিমবঙ্গ, সিকিম থেকে অরুণাচল প্রদেশ ও উত্তর-পূর্ব ভারত) নেপাল, ভুটান, বাংলাদেশ, মায়ানমার এর বিভিন্ন অঞ্চলে এদের পাওয়া যায়।

বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডানার উপরিতল গাঢ় বাদামি বা কালচে বাদামি ও সাদা অর্ধ-স্বচ্ছ দাগ-ছোপ যুক্ত।

সামনের ডানায় কোস্টার ঠিক নিচেই শীর্ষভাগের নিচে (সাব-এপিক্যাল অংশে) ৩ টি ছোট ছোপ সরলরৈখিক সারিতে গায়ে গায়ে অবস্থিত যাদের সবার উপরের ছোপটি ক্ষুদ্রতম। কোনো কোনো নমুনাতে সাব-এপিক্যাল ছোপ তিনটির সামান্য বাইরের দিকে পোস্ট-ডিসকাল অংশে অনুরূপ একটি ছোপ ছোপ লক্ষ্য করা যায়। ডিসকাল অংশে ডানার মধ্যভাগে কতগুলি (৪-৫ টি) বড় চওড়া ও লম্বাটে ছোপ স্তূপীকৃত ভাবে বর্তমান। উক্ত ছোপগুলির সেল- এর বহিঃপ্রান্তের লাগোয়া ছোপদুটি প্রায় চতুষ্কৌণিক ও তাদের নিচে মাঝারি ও বৃহত্তম ছোপদুটি অনেকটা শঙ্কু আকৃতির।

পিছনের ডানা গোলাকৃতি ও মধ্যভাগে একটি বা দুটি ছোট ছোপ পাশাপাশি দেখা যায়। উভয় ডানায় প্বার্শরোয়া বা সিলিয়া পর্যায়ক্রমে খয়েরি ও সাদা যদিও পিছনের ডানার সিলিয়াতে সাদার ভাগই অধিক।

ডানার নিম্নতল ফ্যাকাশে কালচে বাদামি ও উজ্জ্বল সোনালী হলুদ আঁশে ঘনভাবে ছাওয়া (বিশেষত পিছনের ডানায়)। ডানার উপরিতলের ছোপগুলি স্বচ্ছতার কারণে নিম্নতলে দৃশ্যমান। সামনের ডানার সাব-কোস্টাল ও এপিক্যাল অংশ ঘনভাবে উজ্জ্বল সোনালী হলুদ আঁশে ছাওয়া এবং মধ্যভাগ কালচে বাদামি। পিছনের ডানায় ঘন উজ্জ্বল সোনালী হলুদ আঁশের উপরে কতকগুলি অস্পষ্ট ডিসকাল ছোপ দেখা যায়।

শুঙ্গ সাদায় কালোয় ডোরাকাটা, শুঙ্গের শীর্ষে মুগুরাকৃতি অংশ (club) কালো ও ডগা কমলা। মাথা, বক্ষদেশ (thorax) ও উদর উপরিতলে ঘন বাদামি বা কালচে বাদামি ও ঈষদ নীলচে সাদা রোয়াযুক্ত এবং নিম্নতলে ফ্যাকাশে বাদামি।

আচরণ 
প্রায় দুর্লভ দর্শন এই প্রজাতির উড়ান দ্রুত ও সল্পগামী; তবে অন্যান্য দ্রুতগামী স্কিপারদের তুলনায় দুর্বল। এরা ভূমির কাছাকাছি নিচ দিয়ে খানিকটা উড়েই আবার পছন্দের বসার জায়গায় অবস্থান করে। ভিজে মাটি, পাথরের ভিজে ছোপ, পাখির বিষ্ঠায় অবস্থান করে এদের খ্যাদরস আহরণ করতে দেখা যায়। এই প্রজাতি স্কিপারসুলভ আচরণে পিঠের উপর ডানা খাড়া করে রেখে বা ডানা অর্ধেক মেলে পাতায়, ডালে, মাটিতে বা পাথরে বসে রোদ পোহায় । এদের সাধারণত ফুলে বসতে দেখা যায় না ।জঙ্গলের পথে, নদী বা ঝর্ণার কিনারে এদের বিচরণ ও উড়ান চোখে পড়ে। তিলে ফিরকি প্রজাতির সাথে এদের অনেক স্বভাবগত সাদৃশ্য চোখে পড়ে।

তথ্যসূত্র  

ভারতের প্রজাপতি
সিকিমে প্রাপ্ত হেসপেরায়িডি গোত্রের প্রজাপতি
১৮৭৮-এ বর্ণিত প্রজাপতি
এস এ হক অলিক

এস এ হক অলিক একজন বাংলাদেশী চলচ্চিত্র পরিচালক, চিত্রনাট্যকার এবং সুরকার। নব্বইয়ের দশকের শেষ দিকে টিভি পর্দায় নাটকের পরিচালক হিসেবে তার অভিষেক ঘটে।

পেশা

পরিচালিত নাটক 

 বন্ধু তুমি বন্ধু আমার

অভিনেতা হিসাবে 

 কাল সাকালে

চিত্রনাট্যকার হিসাবে 

 আকাশ ছোঁয়া ভালোবাসা
 হৃদয়ের কথা
 আরো ভালোবাসবো তোমায়
 এক পৃথিবী প্রেম

পুরস্কার

তথ্যসূত্র

বহিঃসংযোগ 

 

জন্মের বছর অনুপস্থিত (জীবিত ব্যক্তি)
বাংলাদেশী চলচ্চিত্র পরিচালক
বাঙালি চলচ্চিত্র পরিচালক
জীবিত ব্যক্তি
বাংলাদেশী থিয়েটার পরিচালক
বাংলাদেশী চিত্রনাট্যকার
জাতীয় চলচ্চিত্র পুরস্কার (বাংলাদেশ) বিজয়ী
মার্কারি (I) নাইট্রেট

মার্কারি(I) নাইট্রেট (সংকেত: Hg 2 (NO 3 ) 2) একটি রাসায়নিক যৌগ । এটি মার্কারি (I) প্রস্তুতিতে ব্যবহৃত হয় এবং বিষাক্ত। যৌগটির আবিষ্কারক প্রফুল্ল চন্দ্র রায়।

ইতিহাস

রাসায়নিক বিক্রিয়া
মার্কারি (I) নাইট্রেট গঠিত হয় যখন পাতলা নাইট্রিক এসিডের সাথে বিক্রিয়ায় অংশ  নেয় মার্কারি (ঘনীভূত নাইট্রিক অ্যাসিড মার্কারি (II) নাইট্রেট তৈরি করে। মার্কারি (I) নাইট্রেট একটি বিজারক পদার্থ। পানির সাথে পদার্থটি উভমুখী বিক্রিয়ায় অংশ নেয়। বিক্রিয়াটি নিম্নরূপ:

Hg2(NO3)2 + H2O ⇌ Hg2(NO3)(OH) + HNO3
Hg2(NO3)(OH)

যদি পানি ও মার্কারি (I) নাইট্রেটের দ্রবণকে তাপ দেওয়া হয়, তবে পদার্থটি বিযোজন বিক্রিয়ায় মার্কারি ও মার্কারি (II) নাইট্রেট উৎপন্ন করে, যা উভমুখী বিক্রিয়ার ন্যায় চলমান থাকে। বিক্রিয়াটি নিম্নরূপ:

Hg2(NO3)2 ⇌ Hg + Hg(NO3)2

তথ্যসূত্র

পারদ যৌগ
রসায়ন
নাইট্রেট
আননোন চ্যাপলিন

আননোন চ্যাপলিন হল নির্বাক চলচ্চিত্র যুগের চলচ্চিত্র নির্মাতা চার্লি চ্যাপলিনের কর্মজীবন ও চলচ্চিত্র নির্মাণ পদ্ধতি নিয়ে নির্মিত ১৯৮৩ সালের তিন খণ্ডের ব্রিটিশ প্রামাণ্য ধারাবাহিক। এতে পূর্বে অদেখা কিছু চলচ্চিত্রেরও ফুটেজ ব্যবহার করা হয়। ধারাবাহিকটির তিনটি খণ্ডের নাম হল মাই হ্যাপিয়েস্ট ইয়ার্স, দ্য গ্রেট ডিক্টেটর, ও হিডেন ট্রেজারস।

প্রামাণ্যচিত্রটি পরিচালনা ও রচনা করেছেন চলচ্চিত্র ইতিহাসবেত্তা কেভিন ব্রাউনলো ও ডেভিড গিল। তারা চ্যাপলিনের চতুর্থ স্ত্রী উনা ওনিলের নিকট থেকে চ্যাপলিনের ব্যক্তিগত চলচ্চিত্র সংরক্ষণাগার থেকে অদেখা বিষয়গুলো পরখ করার অনুমতি পান। প্রথম খণ্ড চ্যাপলিনের কর্মজীবনে মিউচুয়াল ফিল্ম কর্পোরেশনে থাকাকালীন (১৯১৬-১৯১৭) নির্মিত ছবিগুলোর মধ্য থেকে পাইরেটেড হওয়া ছবিগুলো নিয়ে নির্মিত। চলচ্চিত্র সংগ্রাহক রেমন্ড রোহিউর ছবিগুলো উপলব্ধ করেন। এছাড়া প্রামাণ্যচিত্রটিতে চ্যাপলিনের দ্বিতীয় স্ত্রী লিটা গ্রে, তার পুত্র সিডনি আর্ল চ্যাপলিন ও তার সহশিল্পী জ্যাকি কুগান, ডিন রেইজনার, জর্জিয়া হেল, ও ভার্জিনিয়া চেরিলের সাক্ষাৎকার রয়েছে।

তথ্যসূত্র

বহিঃসংযোগ 

১৯৮০-এর দশকের ব্রিটিশ প্রামাণ্য টেলিভিশন ধারাবাহিক
ইংরেজি ভাষার টেলিভিশন অনুষ্ঠান
চার্লি চ্যাপলিন
ব্রিটিশ প্রামাণ্য টেলিভিশন ধারাবাহিক
ক্রিশ্চিয়ান এইকমেন

ক্রিশ্চিয়ান এইকমান (১১ আগস্ট ১৮৫৮ – ৫ নভেম্বর ১৯৩০) একজন চিকিৎসক এবং অধ্যাপক ছিলেন, যিনি বেরিবেরি রোগ যে কম পুষ্টির জন্যে হয় তা আবিষ্কার করেছিলেন। পরবর্তীতে তিনি এবং স্যার ফেডেরিক হপকিন্স দুইজন মিলিত ভাবে শরীরতত্ত্ববিদ্যায় ভিটামিন আবিষ্কারের জন্য নোবেল পুরস্কারে ভূষিত হন।

জীবনী

প্রাথমিক জীবন ও শিক্ষা 
ক্রিশ্চিয়ান এইকমেন ১৮৫৮ সালের ১১ আগস্ট জন্মগ্রহণ করেন। তার জন্মস্থান ছিল নেদারল্যান্ডের নিজকার্ক নামক একটি অঞ্চল। তিনি তার বাবা-মায়ের ৭ম সন্তান। তার পিতার নামও ক্রিশ্চিয়ান এইকমেন। পেশায় তিনি ছিলেন স্থানীয় বিদ্যালয়ের প্রধান শিক্ষক। তার মায়ের নাম জোহানা এলিডা পুল। তার বড় ভাই জোহান ফ্রেডেরিক এইকমেনও (১৮৫১-১৯১৫) একজন রসায়নবীদ।

ব্যক্তিগত জীবন
১৮৮৩ সালে এইকমেন আলটজে উইগেরি ভ্যান ইডেমা নামক এক মহিলাকে বিয়ে করেন। ১৮৮৬ সালে তিনি মারা যান। বাটাভিয়াতে অবস্থানকালীন, ১৮৮৮ সালে, এইকমেন বার্থা জুলিয়ে লুইস ভ্যান দের কেম্পকে বিয়ে করেন। পিটার হেডরিক নামে তাদের একটি ছেলে হয়। তিনি ১৮৯০ সালে জন্মগ্রহণ করেন এবং পেশায় একজন শরীরতত্ত্ববীদ ছিলেন।

তথ্যসূত্র 

১৮৫৮-এ জন্ম
১৯৩০-এ মৃত্যু
ওলন্দাজ নোবেল বিজয়ী
রয়্যাল নেদারল্যান্ডস কলা ও বিজ্ঞান একাডেমির সদস্য
চিকিৎসাবিজ্ঞানে নোবেল পুরস্কার বিজয়ী
আমস্টারডাম বিশ্ববিদ্যালয়ের প্রাক্তন শিক্ষার্থী
তথ্য ও সম্প্রচার মন্ত্রক (ভারত)

তথ্য ও সম্প্রচার মন্ত্রী হলেন তথ্য ও সম্প্রচার মন্ত্রণালয়ের  প্রধান এবং ভারতের সরকারের মন্ত্রীসভার  একজন সদস্য।

তথ্য ও সম্প্রচার মন্ত্রী

তথ্যসূত্র

বহিঃসংযোগ  
 সরকারি ওয়েবসাইট, তথ্য ও সম্প্রচার মন্ত্রণালয়, ভারত সরকার

ভারতের মন্ত্রিপরিষদ সদস্য
তথ্য ও যোগাযোগ প্রযুক্তি
 
ভারতের গণমাধ্যম
ভারত সরকারের মন্ত্রক
পরিচয় (২০১৩-এর চলচ্চিত্র)

পরিচয় ২১ জুলাই ২০১৩-এ মুক্তিপ্রাপ্ত একটি বাংলা চলচ্চিত্র। চলচ্চিত্রটিতে প্রধান ভূমিকায় অভিনয় করেছেন প্রসেনজিৎ চট্টোপাধ্যায়, মিষ্টি চক্রবর্তী ও ফেরদৌস আহমেদ

এই ছবিটি পিতা ও কন্যার গল্প, প্রসেনজিৎ চট্টোপাধ্যায় এবং ইন্দ্রানী চক্রবর্তী দ্বারা পরিচালিত, যুক্তরাজ্যে বসবাসকারী বাঙ্গালী ভাষাভাষী এশিয়ানদের উজ্জ্বল করে,বিশেষত সমস্যায় যারা তাদের স্বদেশের সাথে সংযুক্ত থাকার বিভিন্ন উপায় খুঁজে বের করে।

চলচ্চিত্র পরিচালক বসু চট্টোপাধ্যায়ের কন্যা রূপালী, এই চলচ্চিত্র দিয়ে পরিচালক হিসেবে আত্মপ্রকাশ করেন।

কাহিনী
অনুপম এবং রিমির গল্প নিয়ে পরিচয় চলচ্চিত্র আবর্তিত হয়। বারো বছর পর অনুপম এবং রিমির একে অপরের সাথে পুনরায় দেখা হয়। এর আগে অনুপম, রিমি আর তার মাকে ছেড়ে যুক্তরাজ্যে চলে গিয়েছিল। রিমি তার বিচ্ছিন্ন বাবার সাথে পুনরায় মিলিত হতে যুক্তরাজ্যে যায়। যুক্তরাজ্যে রিমি তার বাবার জীবনধারার সাথে পরিচিত হয়। এখানে ব্রিটিশ-বাংলাদেশী ছেলে ফাহিমের সাথে রিমির বন্ধুত্ব তৈরি হয়। চলচ্চিত্রটি রিমি, অনুপম, ফাহিম এবং লরির জগৎকে কেন্দ্র করে আবর্তিত হয়।

অভিনয়ে
 অনুপম চরিত্রে প্রসেনজিৎ চট্টোপাধ্যায়
 রিমি চরিত্রে  মিষ্টি চক্রবর্তী
 ফাহিম চরিত্রে জোয়ি দেবরায়				
 লরি চরিত্রে হেইদি মামফোর্ড				
 সেলিমের চরিত্রে ফেরদৌস আহমেদ
 প্রশন্ত চৌধুরী চরিত্রে ইফতেখার
 ইন্দ্রাণী চক্রবর্তী

তথ্যসূত্র

বাংলা ভাষার চলচ্চিত্র
২০১৩-এর চলচ্চিত্র
ভারতীয় চলচ্চিত্র
প্রসেনজিৎ চট্টোপাধ্যায় অভিনীত চলচ্চিত্র
কলকাতায় ধারণকৃত চলচ্চিত্র
২০১০-এর দশকের বাংলা ভাষার চলচ্চিত্র
কলকাতার পটভূমিতে চলচ্চিত্র
ব্রিটিশ ভারতীয় চলচ্চিত্র
ইংল্যান্ডের পটভূমিতে চলচ্চিত্র
বাংলা ভাষার ভারতীয় চলচ্চিত্র
ইংল্যান্ডে ধারণকৃত চলচ্চিত্র
যুক্তরাজ্যে ভারতীয় বিক্ষিপ্ত উদ্বাসন
ব্রিটিশ বাংলাদেশী চলচ্চিত্র
জুমশেপার

জুমশেপার একটি বিশ্বব্যাপী ওয়েব অ্যাপ্লিকেশন নির্মাতা, যা বিশ্বব্যাপী জুমলা এবং ওয়ার্ডপ্রেস টেমপ্লেট, থিম, এক্সটেনশান এবং প্লাগিনস তৈরির  জন্য পরিচিত।  জুমশেপার ১৩৮ + জুমলা টেমপ্লেট এবং জুমলা এক্সটেনশন তৈরি করেছে।  ২০১৬ সালের মধ্যে ৪.৫ মিলিয়নেরও বেশি ওয়েবসাইট টেমপ্লেট জুমশেপার থেকে ডাউনলোড করা হয়েছে।  জুমশেপার জুমলাভিত্তিক ওয়েব কোম্পানিগুলোর মধ্যে দুনিয়াজুড়ে শীর্ষ চারটি কোম্পানির একটি।  ২০১৬ সালে তরুণ উদ্যোক্তাদের সংগঠন ‘চাকরি খুঁজব না, চাকরি দেব’ কাওসার আহমেদকে ‘নুরুল কাদের সম্মাননা ২০১৫’তে ভূষিত করে। এটি ওলিও নামক একটি মাতৃ কোম্পানির অধীনে রয়েছে।

ইতিহাস 
২০১০ সালে, জুমশেপারের সিইও কাওসার আহমেদ এই জুমলা টেমপ্লেট এবং এক্সটেনশান ম্যানেজমেন্ট সিস্টেম তৈরিতে কাজ শুরু করেছিলেন।  তিনি অক্টোবর ২০১১ পর্যন্ত একা কাজ করেন । এই মাসে তিনি এই ওয়েবসাইটের জন্য কাজ করার জন্য দুজনকে নিযুক্ত করেছিলেন এবং তারা তার বাড়িতে কাজ করেছিল। ২০১২ সালের এপ্রিল মাসে ঢাকায় মাল্টিপ্লান সেন্টারের ছয়জন ব্যক্তির সঙ্গে আনুষ্ঠানিকভাবে জুমশেপারের কার্যক্রম শুরু করেন।  জুমশেপার ১১-১৩ নভেম্বর কানাডার ভ্যানক্যুভারে অনুষ্ঠিত জুমলা ওয়ার্ল্ড কনফারেন্সের প্রধান পৃষ্ঠপোষক ছিলেন।  পূর্বে, ২০১৬ এবং ২০১৫ জুমলা ওয়ার্ল্ড কনফারেন্সটি জুমশেপার দ্বারা স্পনসর করা হয়েছিল। কোম্পানিটি ব্যাঙ্গালোর, মালয়েশিয়া, আমেরিকা, পোল্যান্ড ইত্যাদি সহ বিশ্বের শহরগুলিতে জুমলা কনফারেন্সগুলি স্পনসর করেছে।  আগে এর সদরদপ্তর ঢাকার লালমাটিয়ায় অবস্থিত ছিলো। পরবর্তীতে ২১ মার্চ ২০২৩ সালে এর মাতৃ কোম্পানি ওলিওর স্থায়ী অফিস ভবন নির্মিত হওয়ার পর পূর্বাচলের আগে অবস্থিত খিলগাঁও থানায় স্থানান্তর করা হয়।

তথ্যসূত্র

বহিঃসংযোগ 

 জুমশেপার

বাংলাদেশের কোম্পানি
অনলাইন কোম্পানি
২০১০-এ বাংলাদেশে প্রতিষ্ঠিত
বাংলাদেশী ওয়েবসাইট
বিষয়বস্তু ব্যবস্থাপনা সিস্টেম
অপর্যালোচিত অনুবাদসহ পাতা
সাদুল্লাপুর ইউনিয়ন, মতলব উত্তর

সাদুল্লাপুর বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।

আয়তন 
সাদুল্লাপুর ইউনিয়নের আয়তন ৪,৩৮৭ একর।

জনসংখ্যার উপাত্ত 
২০১১ সালের পরিসংখ্যান অনুযায়ী সাদুল্লাপুর ইউনিয়নের জনসংখ্যা ১৯,৪৮৪ জন। এর মধ্যে পুরুষ ৯,২১৭ জন এবং মহিলা ১০,২৬৭ জন। মোট পরিবার ৪,২৩৮টি।

অবস্থান ও সীমানা 
মতলব উত্তর উপজেলার উত্তরাংশে সাদুল্লাপুর ইউনিয়নের অবস্থান। এ ইউনিয়নের পশ্চিমে ষাটনল ইউনিয়ন ও ছেংগারচর পৌরসভা, দক্ষিণে দুর্গাপুর ইউনিয়ন, পূর্বে বাগানবাড়ী ইউনিয়ন এবং উত্তরে মেঘনা নদী ও মুন্সীগঞ্জ জেলার গজারিয়া উপজেলার গুয়াগাছিয়া ইউনিয়ন ও ইমামপুর ইউনিয়ন অবস্থিত।

প্রশাসনিক কাঠামো 
সাদুল্লাপুর ইউনিয়ন মতলব উত্তর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব উত্তর থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

শিক্ষা 
২০১১ সালের পরিসংখ্যান অনুযায়ী সাদুল্লাপুর ইউনিয়নের সাক্ষরতার হার ৫৭.১%।

আরও দেখুন 
 মতলব উত্তর উপজেলা
 মতলব উত্তর থানা
 চাঁদপুর জেলা

তথ্যসূত্র 

মতলব উত্তর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
নিয়াজ মোহাম্মদ চৌধুরী

ওস্তাদ নিয়াজ মোহাম্মদ চৌধুরী (জন্ম ২৫ অক্টোবর ১৯৫২) একজন বাংলাদেশি আধুনিক ও ধ্রুপদী সঙ্গীতশিল্পী।

প্রারম্ভিক জীবন
নিয়াজ ১৯৫২ সালের ২৫ অক্টোবর (সার্টিফিকেট অনুসারে ১৩ জানুয়ারি) নরসিংদী জেলার শিবপুর উপজেলার খৈনকুট গ্রামে জন্মগ্রহণ করেন। তিনি ১৯৬৭ সালে নবকুমার ইন্সটিটিউশন থেকে মাধ্যমিক ও ১৯৬৯ সালে ঢাকা কলেজ থেকে উচ্চ মা্যিমিক সম্পন্ন করেন। এরপর ঢাকা বিশ্ববিদ্যালয় থেকে স্নাতক সম্পন্ন করেন। শৈশবে ওস্তাদ আয়াতুল্লাহ খানের কাছ থেকে সঙ্গীতের প্রাথমিক শিক্ষা লাভ করেন। পরবর্তীতে তিনি পাতিয়ালা ঘরনাতে ওস্তাদ ফাতেহ আলী খান ও ওস্তাদ আমানত আলী খানের শিক্ষা লাভ করেন।

কর্মজীবন
নিয়াজ ১৯৮৫ সালে এহতেশাম সঞ্চালিত ‘আমার যত গান’ নামে একটি সরাসরি অনুষ্ঠানের মাধ্যমে বাংলাদেশ টেলিভিশনে প্রথম গান পরিবেশন করেন। ১৯৭৯ সালে তিনি বাংলাদেশি শিল্পী হিসেবে মালয়েশিয়া ও সিংগাপুরে গান পরিবেশন করেন। গাহি কাহি সঙ্গীত কাহি নামক একটি চলচ্চিত্রে গান কারার মাধ্যমে প্লেব্যাক শিল্পী হিসেবে আত্মপ্রকাশ করেন।

অ্যালবাম
 জীবনানন্দ
 আধুনিক বাংলা গান-১
 স্বপনে
 ওস্তাদ নিয়াজ মোহাম্মদ চৌধুরী

তথ্যসূত্র

১৯৫২-এ জন্ম
জীবিত ব্যক্তি
নরসিংদী জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
জি-সিরিজের শিল্পী
বাংলাদেশী গায়ক
বাংলা ভাষার সঙ্গীতশিল্পী
২০শ শতাব্দীর বাংলাদেশী সঙ্গীতশিল্পী
২১শ শতাব্দীর বাংলাদেশী সঙ্গীতশিল্পী
শ্যামক দাবর

শ্যামক দাবর (জন্ম: ১৯ অক্টোবর, ১৯৬১) হলেন একজন ভারতীয় কোরিওগ্রাফার। যে সকল নৃত্যশিল্পী প্রথম ভারতে সমসাময়িক জ্যাজ ও পাশ্চাত্য শৈলীর নাচের প্রচলন ঘটান, শ্যামক তাদের অন্যতম। তিনি ছিলেন মেলবোর্ন ও দিল্লিতে অনুষ্ঠিত কমনওয়েলথ গেমসের কোরিওগ্রাফি পরিচালক।

তথ্যসূত্র

বহিঃসংযোগ
 Shiamak Davar's Homepage

১৯৬১-এ জন্ম
জীবিত ব্যক্তি
মহারাষ্ট্রের নৃত্যশিল্পী
ভারতীয় চলচ্চিত্র নৃত্য পরিচালক
২০শ শতাব্দীর ভারতীয় নৃত্যশিল্পী
ভারতীয় নৃত্য পরিচালক
মুম্বইয়ের শিল্পী
পদ্মাবতের প্রাপ্ত পুরস্কার ও মনোনয়নের তালিকা

পদ্মাবত হলো ২০১৮ সালের ভারতীয় হিন্দি ভাষার মহাকাব্যিক ঐতিহাসিক নাটকীয় চলচ্চিত্র, যার পরিচালনা এবং প্রযোজনা করেন সঞ্জয় লীলা বনশালি। চলচ্চিত্রটির মুখ্য ভূমিকায় রয়েছেন পদ্মাবতী হিসেবে দীপিকা পাড়ুকোন, মহারাওয়াল রতন সিং হিসেবে শাহিদ কপূর এবং সুলতাল আলাউদ্দিন খিলজি হিসেবে রণবীর সিং এবং পার্শ্ব ভূমিকায় রয়েছেন অদিতি রাও হায়দারি, জিম সর্ব, রাজা মুরাদ এবং অনুপ্রিয়া গোয়েঙ্কা। চলচ্চিত্রটির চিত্রনাট্যটি লিখেছেন বনশালি এবং প্রকাশ কাপাডিয়া। বনশালি আবার চলচ্চিত্রটির সাউন্ডট্রেকটির রচনা করেছেন, যার সঙ্গে গীতিকবিতাগুলি লিখেছেন এ. এম. তুরাজ, সিদ্ধার্থ-গরীমা এবং স্বরূপ খান। চলচ্চিত্রের নেপথ্য সঙ্গীতের সুরের রচনা করেছেন সঞ্চিত বালহারা। ১৩০৩ সালে মধ্যযুগীয় রাজস্থানে অবস্থিত, মেবাড়ের রাণী পদ্মাবতী একজন উচ্চপদস্থ রাজার সাথে বিবাহের বন্ধনে আবদ্ধ হন এবং তাদের প্রজাদের সাথে একটি উন্নত দুর্গে বসবাস করেন যতক্ষণ না একজন আগ্রহী সুলতান পদ্মাবতীর সৌন্দর্যতার সম্পর্কে শুনতে পান এবং তাকে পাওয়ার আকাঙ্ক্ষা পোষণ করেন।

-এর বাজেটে নির্মিত, পদ্মাবত ২৫ই জানুয়ারি ২০১৮ সালে টুডি, থ্রিডি এবং আইম্যাক্স থ্রিডি প্রকরণে মুক্তি পায়, যা এটিকে আইম্যাক্স থ্রিডি-তে মুক্তি পাওয়া প্রথম ভারতীয় চলচ্চিত্র হিসেবে বানিয়ে তোলে। ভারতের কিছু রাজ্যে মুক্তি না হওয়া সত্ত্বেও, চলচ্চিত্রটি বক্স অফিসে -এর চেয়েও বেশি আয় করে, যাতে চলচ্চিত্রটি একটি ব্যবসায়িক সফলতা এবং সর্বসময়ের সর্বোচ্চ আয়কারী ভারতীয় চলচ্চিত্রসমূহের মধ্যে একটি হয়ে উঠে। চলচ্চিত্রটি ৫৯টি মনোনয়ন থেকে ২২টি পুরস্কার অর্জন করে; মনোনয়নগুলির মধ্যে পুরস্কার দলদের থেকে এটির সঙ্গীত এবং সিংয়ের অভিনয় সবচেয়ে বেশি মনোযোগ অর্জন করে।

৬৬তম জাতীয় চলচ্চিত্র পুরস্কারে, পদ্মাবত তিনটি পুরস্কার অর্জন করে – শ্রেষ্ঠ সঙ্গীত পরিচালনা, শ্রেষ্ঠ পুরুষ নেপথ্য কণ্ঠশিল্পী এবং শ্রেষ্ঠ নৃত্য পরিচালনা। ৬৪তম ফিল্মফেয়ার পুরস্কারে, পদ্মাবত সতেরোটি মনোনয়ন অর্জন করে, যার মধ্যে চারটি পুরস্কারে বিজয়ী হয় – শ্রেষ্ঠ অভিনেতা (সমলোচক), শ্রেষ্ঠ সঙ্গীত পরিচালক, শ্রেষ্ঠ মহিলা নেপথ্য কণ্ঠশিল্পী এবং শ্রেষ্ঠ নৃত্যপরিচালক। ২০১৮ সালের স্ক্রিন পুরস্কারে, পদ্মাবত চারটি বিষয়শ্রেণীতে মনোনীত হয়, যার মধ্যে শ্রেষ্ঠ অভিনেতা, শ্রেষ্ঠ নেপথ্য মহিলা কণ্ঠশিল্পী এবং শ্রেষ্ঠ নৃত্যপরিচালনায় বিজয়ী হয়। আরও, আন্তর্জাতিক ভারতীয় চলচ্চিত্র অ্যাকাডেমি পুরস্কারের ২০তম আইফা পুরস্কারে পদ্মাবত দুটি পুরস্কার বিজয় লাভ করে – শ্রেষ্ঠ অভিনেতা এবং শ্রেষ্ঠ পার্শ্ব অভিনেত্রী। ২০১৯ সালের জি সিনে পুরস্কারের অনুষ্ঠানে, চলচ্চিত্রটি চারটি পুরস্কার জিতে নেয় - শ্রেষ্ঠ অভিনেতা, শ্রেষ্ঠ অভিনেত্রী, শ্রেষ্ঠ পরিচালক এবং শ্রেষ্ঠ নৃত্যপরিচালক। ১১তম মির্চি সঙ্গীত পুরস্কারে চলচ্চিত্রটি একুশটি মনোনয়ন লাভ করেছিল এবং আটটি পুরস্কার জিতেছিল, যার মধ্যে বর্ষসেরা সঙ্গীত এবং বর্ষসেরা অ্যালবাম অন্তর্ভুক্ত। এছাড়াও, চলচ্চিত্রটি মেলবোর্নের ভারতীয় চলচ্চিত্র উৎসবে শ্রেষ্ঠ চলচ্চিত্র, শ্রেষ্ঠ পরিচালক, শ্রেষ্ঠ অভিনেত্রী এবং সিং ও কপূরের জন্য শ্রেষ্ঠ অভিনেতার পাঁচটি মনোনয়ন প্রাপ্ত করে, কিন্তু এদের মধ্যে একটি পুরস্কারও জয় করেনি।

পুরস্কার ও মনোনয়ন

আরো দেখুন
 ২০১৮ সালের বলিউড চলচ্চিত্রের তালিকা

পাদটীকা

তথ্যসূত্র

বহিঃসংযোগ
 ইন্টারনেট মুভি ডেটাবেজে পদ্মাবত-এর জন্য পুরস্কার এবং মনোনয়ন

চলচ্চিত্রের প্রাপ্ত পুরস্কার ও মনোনয়নের তালিকা